
DECISIÓ 15/04

Assumpte: videoclip del CD l’Odi en un gest, de Pere Crim (Tracta’m bé)
1. L’1 de març de 2004 una persona formula una reclamació en relació amb l’anunci del videoclip esmentat. La reclamant considera que el contingut d’aquest vídeo és una apologia de la violència de gènere. 

2. Es localitza una emissió del videoclip objecte de reclamació l’1 de març de 2004 a les 13.07 hores, a TV3.

3. En el videoclip es representa íntegrament la cançó Tracta’m bé. Les imatges recorren a l’estètica del moviment hip hop (grafits, ambient suburbial, etc.) i plans en els quals es mostren coreografies característiques d’aquest gènere musical. Aquestes imatges es combinen amb plans curts i primers plans del cantant Pere Crim i amb mostres dels gestos corporals que identifiquen el hip hop. En la lletra de la cançó s’empra un vocabulari esporàdicament groller, sense referències explícites a actituds violentes ni físiques ni verbals.

4. El Ple del Consell de l’Audiovisual de Catalunya, a proposta de la Comissió de Continguts, en la reunió que ha tingut lloc el 12 de maig de 2004, amb la deliberació prèvia i per unanimitat, i d’acord amb el que estableix la lletra f de l’article 10 de la Llei 2/2000, de 4 de maig, emet la decisió següent: 

El Consell desestima la reclamació, atès que no s’han detectat elements indicatius explícits d’apologia de la violència de gènere ni en les imatges ni el contingut de la cançó. 

5. El Consell acorda comunicar aquesta decisió a la persona interessada i a Televisió de Catalunya.

Barcelona, 12 de maig de 2004

El president

Francesc Codina i Castillo

[image: image2.jpg]Consell
de I’Audiovisual
de Catalunya





[image: image2.jpg]